CONSILIUL LOCAL AL MUNICIPIULUI


         S I G H I Ş O A R A

H O T Ă R Â R E A  NR. 80

       din 28 aprilie 2011

privind închirierea unui teren şi preluarea unui contract de închiriere de către o persoană juridică               

Consiliul Local al Municipiului Sighişoara;


Având în vedere expunerea de motive a Primarului municipiului la propunerea de închiriere a unui teren şi preluarea unui contract de închiriere de către o persoană juridică;


Având în vedere cererile  adresate Primăriei municipiului de către  o societate comercială şi o întreprindere individuală din Municipiul Sighişoara prin care acestea solicită închirierea unui teren în scopul amplasării unui panou publicitar şi preluarea unui contract de închiriere; 

Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea închirierii terenului şi preluarea contractului de închiriere,  îndeplinindu-se prevederile legale;

Având în vedere că în urma închirierii terenului, nu sunt afectate planurile de sistematizare şi că acesta nu face obiectul Legii nr. 10/2001 republicată cu modificările şi completările ulterioare şi al Legii nr. 247/2005;


Având în vedere că prin  închirierea terenului se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei pentru comerţ, cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. b şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea prin licitaţie publică a suprafeţei de 5 mp., teren  situat în Municipiul Sighişoara zona sensului giratoriu Sighişoara – Mediaş, conform planului de situaţie anexat la prezenta.

Chiria minimă va fi de 10,00 lei/mp./an, acesta fiind preţul de începere a licitaţiei, stabilită conform art. 2 din anexa nr. 9 la Hotărârea Consiliului Local nr.91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani cu posibilităţi de prelungire.
Art.2. Se aprobă preluarea, începând cu data de 01.05.2011, a contractului de închiriere nr. 768/2006, modificat şi completat prin actul adiţional nr.1/2010, având ca obiect terenul în suprafaţă de 1,50 mp. ocupat de scări acces, situat în strada Trandafirilor, nr. 9, de către I.I. Ferezan E Elena, cu sediul profesional în strada Trandafirilor, nr. 9, ap. 2, întrucât intreprinderea individuală îşi desfăşoară activitatea în spaţiul comercial deservit de scările de acces şi actualul chiriaş, S.C. Califlor Com S.R.L. şi-a încetat activitatea.  

Chiria va fi cea stabilită prin contractul de închiriere şi se va indexa cu indicele de inflaţie anual.

Clauzele contractuale îşi menţin valabilitatea între Municipiul Sighişoara şi I.I. Ferezan E Elena.

Art.3. Primăria municipiului se încredinţează cu ducerea la îndeplinire a prezentei. 

             PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului

9 ex.HG/FM

